મતદાન બાદ હાર્દિક પટેલે એક તસવીર પોસ્ટ કરતાં લખ્યું હતું કે, મેં પરિવર્તન માટે મતદાન કર્યું. એ પછી એમણે એક વીડિયો પણ જાહેર કર્યો હતો, જેમાં તેમણે કહ્યું હતું કે, મેં મારા મતના અધિકારનો સાચો ઉપયોગ કર્યો. હું અનેક વર્ષો પછી વીરમગામ આવ્યો. હું એ લોકોની વિરુદ્ધ છું, જેમને પોતાના પર ઘમંડ છે, જેમણે આપણો લોકો પર આટલા અત્યાચાર કર્યા છે. બી.કોમ થર્ડ ઇયરના વિદ્યાર્થી વીરલ પટેલનું કહેવું છે કે, અમે અમારા સમુદાયના બે લોકોની હત્યા જોઇ છે. અનામત આંદોલન દરમિયાન પોલીસે એમને મોતને ઘાટ ઉતારી દીધા હતા, પરંતુ આજ સુધી એમની પણ કોઇ કાર્યવાહી કરવામાં નથી આવી. હું ઇચ્છું છું કે, વ્યવસ્થા બદલવામાં આવે અને આ સરકાર બદલાયા બાદ જ થઇ શકે છે.